המסע המופלא (זיכיון)

זיכיון **המסע המופלא** (שנקרא גם זיכיון **המסע המופלא - הביתה**) הוא זיכיון של סרטי קולנוע מסוגת הרפתקאות וקומדיה לכל המשפחה המבוססים על ספר בעל שם זהה משנת 1961 אותו כתבה שילה ברדפורד. העלילה סובבת אחר שלישיית בעלי-חיים שמשתפים יחד פעולה בכדי למצוא את דרכם חזרה הביתה שנמצא במרחק של מאות קילומטרים מהם. בכל סרט נעשה שימוש בשילוב של דיבוב לצד "משחק" של בעלי-חיים בכדי להביע את רגשותיהם, לצד שחקנים המגלמים את בני-משפחתם.

הזיכיון כולל את העיבוד הקולנועי המקורי והמוערך משנת 1963 לרומן, וכן את הרימייק משנת 1993 וסרט ההמשך שלו משנת 1996. הרימייק משנת 1993 זכה להצלחה קופתית ולקבלת פנים חיובית בקרב המבקרים באופן דומה לסרט מ-1963, בעוד המשכו קיבל ביקורות מעורבות.

## רקע
רומן הילדים משנת 1961 מאת הסופרת הסקוטית שילה ברנפורד שימש כהשראה לסדרת סרטי "המסע המופלא" של חברת וולט דיסני. הסיפור עוקב אחר שלוש חיות מחמד: לברדור רטריבר צעיר בשם לואת', בול טרייר אנגלי זקן בשם בודג'ר, וחתול סיאמי נאמן בשם טאו. יחד, החיות עוברות מרחק של יותר מ-480 ק"מ דרך חבלי הארץ הלא-נושבים של צפון-מערב אונטריו, בחיפוש אחר בעליהם. האירועים לאורך הדרך מתארים את הלחץ והסבל שהם חווים, כמו גם את הנאמנות והאהבה שרוחשים בעלי החיים לבעליהם.

מקובל לראות את "המסע המופלא" כספר ילדים, אם כי הסופרת הצהירה, שבכתיבתו לא ייעדה אותו לילדים דווקא. ברנפורד ביססה את הסיפור הבדיוני על חיות המחמד שהיו לה ולבעלה כשהתגוררו בקנדה: בול טרייר שהביאו עמם מאנגליה; חתול סיאמי, שאת קשרי החיבה ההדדיים שלו עם הטרייר תיארה כ"קרובים מכל קשר בין חתול לכלב שראיתי מעודי"; וכלב לברדור רטריבר צעיר, שפיתח גם הוא יחסי קרבה וחיבה עם הכלב הזקן.

בעקבות העיבוד משנת 1963 של חברת וולט דיסני הספר, האולפן פיתח זיכיון סרטים, עם רימייק והמשכו.

## סרטי הזיכיון

### המסע המופלא (1963)

פרופסור ג'יימס האנטר הוא הבעלים הגאה של בול טרייר אנגלי מזדקן בשם בודג'ר. ילדיו פיטר ואליזבת הם הבעלים של לברדור רטריבר צעיר בשם לואת' וחתול סיאמי בשם טאו, בהתאמה. בזמן שמשפחת האנטר נאלצים לעזוב את ביתם לזמן-מה, הם לוקחים את חיות המחמד שלהם לחברם הקרוב בשם ג'ון לונגרידג'. תחת טיפולו,, חיות המחמד מתחילות להתגעגע לבעליהם. כאשר ג'ון יוצא לטיול מחנאות ומשאיר את החיות בטיפולה של עוזרת ביתו, בדידותן של חיות המחמד מציף אותן, והן מחליטות למצוא את דרכן הביתה, תוך התגברות על סכנות ועל 400 הקילומטרים שמפרידים ביניהם לבעליהם. בדרך, השלישייה עובדת יחד כדי להתגבר על רעב, על חיות בר ולגבור על איתני הטבע. למרות המסע הארוך, השלישייה עובדת יחד כדי להשיג את מטרתם ולחזור לבעליהם.

בישראל, סרט זה יצא ב-3 ביולי 1965 והיה הפקת הדיבוב הראשונה בעברית שנעשתה. את הסרט קריין אורי זוהר, שהחליף את קריינותו של רקס אלן, בעוד יתר הסרט נשאר באנגלית. הסרט יצא לאחר מכן בגרסתו המדובבת המקורית בשנת 1988 על קלטות וידאו.

### המסע המופלא – הביתה (1993)

לבוב ולורה סיבר, זוג הורים גרושים שנישא בתחילת הסרט, יש שלושה ילדים שלכל אחד יש בעל חיים משלו: ג'יימי, בנו הביולוגי של בוב, והילד הקטן במשפחה, הוא הבעלים של בולדוג אמריקאי צעיר ופזיז בשם צ'אנס; פיטר, בנה הבכור של לורה, הוא הבעלים של גולדן רטריבר חכם ומבוגר בשם שאדו, והופ, בתה הקטנה של לורה, והאמצעית בגילה במשפחה, היא הבעלים של חתולת הימלאיה גזעית בשם סאסי. כאשר משפחת סיבר נאלצת, עקב עבודתו של בוב, לעבור לתקופה קצרה לסן פרנסיסקו, הם משאירים את שלושת חיות המחמד האהובות שלהם בחווה של חברת משפחה. עם חלוף הזמן, החיות מתחילות לחשוש שננטשו, ושאדו מתחיל לדאוג לשלומו של פיטר, ועל כן מחליט לחפש את פיטר. יחד, הם מחליטים לסכן את חייהם, ולעבוד יחד כדי להתמודד עם המסע המסוכן דרך המרחבים של קליפורניה כדי למצוא את דרכם חזרה הביתה.

הסרט יצא בדיבוב עברי בלבד לבתי הקולנוע, והיה הפקת הדיבוב העברי המלאה לסרט לייב-אקשן של דיסני הראשונה מאז ניקי כלב הפרא, שבה כל הדמויות דברו עברית (בעיבוד מ-1963, היה מדובר בקריינות בלבד לצד האודיו המקורי של יתר הדמויות).

### אבודים בסן פרנסיסקו (המסע המופלא הביתה 2) (1996)

כאשר משפחת סיבר מתכננת טיול משפחתי לקנדה, הם מחליטים שהפעם הם מביאים איתם את שלוש חיות המחמד האהובות שלהם, בכדי להימנע מאירוע זהה למה שקרה בפעם האחרונה. כשהם מגיעים לנמל התעופה הבין-לאומי של סן פרנסיסקו, ומתחילים לעשות בידוק למזוודות ולחיות המחמד שלהם, צ'אנס נבהל תוך כדי טעות בהבנה, והוא חושב שעובדי שדה התעופה הם עובדי מכלאה. צ'אנס משתחרר מהכלוב שלו. שאדו וסאסי הולכים בעקבותיו, ויחד, לאחר שחמקו מרשויות שדה התעופה, החיות מוצאות את עצמן בעיר סן פרנסיסקו. יחד צ'אנס, שאדו וסאסי מתמודדים עם אתגרים בעיר הגדולה, ביתם של חיות משוטטות שונות, תוך כדי שבם מנסים להימנע מלוכדי הכלבים. כשביתם נמצא בצד השני של גשר שער הזהב, השלישייה יוצאת למסע נוסף למצוא את בעליהם ואת דרכם הביתה.

הופץ לבתי הקולנוע בארץ בתרגום עברי בלבד, ולמעשה הוא הסרט היחיד בזיכיון שלא דובב.

## צוות השחקנים
* V – תפקיד דיבוב
* ד – מדבב בשפה העברית, חל רק על הסרטים "המסע המופלא" ו-"המסע המופלא - הביתה"

## צוות ופרטי ההפקה

## קבלה
### הכנסות

### תגובת הקהל והמבקרים

## הערות שוליים

קטגוריה:זיכיונות: סרטים וסדרות
קטגוריה:דיסני: סרטים
קטגוריה:סרטי הרפתקאות אמריקאיים
קטגוריה:סרטים על כלבים
קטגוריה:סרטים על חתולים
קטגוריה:סרטים אמריקאיים מבוססי ספרים
קטגוריה:סרטי וולט דיסני
קטגוריה:המסע המופלא - הביתה (זיכיון)
קטגוריה:סרטים המבוססים על רומנים בריטיים